陳南昌個孫聲稱深水埗南昌街以陳南昌個名命名，南昌街尾附近嘅南昌邨同港鐵南昌站就間接以佢個名命名，但香港史學家何國標反駁指出南昌街命名嗰陣陳南昌只不過係7歲細路哥，所以深水埗南昌街係唔關陳南昌事，而係同深水埗區內其他街一樣用大陸城市街名（例如九江街、桂林街）命名。